29. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ     ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Α' 29039 της 2/11 Σεπτ. 1958 Περί αυξήσεως των παρά του Ταμείου Συντάξεων Μηχανικών και Εργοληπτών Δημ. Έργων παρεχομένων συντάξεων. Έχοντες υπ’ όψιν: 1.Τας διατάξεις του Νόμ. 19/1944 "περί εξουσιοδοτήσεως του Υπουργού των Οικονομικών όπως προβαίνη εις αναπροσαρμογήν των φορολογικών συντελεστών". 2.Την κατά την υπ’ αριθ. 918/3.5.1955 συνεδρίασιν τη Νομισματικής Επιτροπής ληφθείσαν απόφασιν αυτής, αφορώσαν την αναπροσαρμογήν των παρεχομένων υπό των διαφόρων Ασφαλιστικών Ταμείων συντάξεων κλπ. και διαλαμβανομένην εις το υπ' αριθ. 14786/16.5.1955 έγγραφόν της προς το Υπουργείον Οικονομικών. 3.Το υπ’ αριθ. 21179/29.4.1958 έγγραφον της Νομισματικής Επιτροπής περί του ότι εξακολουθεί ισχύουσα η ανωτέρω απόφασις αυτής. 4.Την υπ' αριθ. 210/18.3.1958 απόφασιν του Διοικητικού Συμβουλίου του Ταμείου Συντάξεων Μηχανικών και Εργοληπτών Δημοσίων Έργων, αποφασίζομεν: Αυξάνομεν από 1ης Μαρτ. 1958 πάσας τας παρά του Ταμείου Συντάξεων Μηχανικών και Εργοληπτών Δημ. Έργων καταβαλλομένας νυν συμφώνως τη υπ' αριθ. Α.32300/7.6.57 αποφάσει ημών συντάξεις εις τους συνταξιούχους αυτού κατά ποσοστόν 7% εν γένει, υπό τας προϋποθέσεις της εν τω σκεπτικώ της παρούσης, μνημονευομένης αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 23.Γ.δ.26-28 Ταμείο Συντάξεων Μηχανικών και Εργοληπτών Ταμείο Συντάξεων Μηχανικών και Εργοληπτών 23.Γ.δ.29-31 